CELEX: 32012D0349
Language: lt
Date: 1340755200000
Title: 2012/349/ES: 2012 m. birželio 27 d. Komisijos įgyvendinimo sprendimas dėl Sąjungos finansinio įnašo, skirto Belgijos, Vokietijos, Ispanijos, Prancūzijos, Italijos, Nyderlandų ir Jungtinės Karalystės Schmallenbergo viruso tyrimams (pranešta dokumentu Nr. C(2012) 4203)

3.7.2012   
            
            
               LT
            
            
               Europos Sąjungos oficialusis leidinys
            
            
               L 173/12
            
         KOMISIJOS ĮGYVENDINIMO SPRENDIMAS
   2012 m. birželio 27 d.
   dėl Sąjungos finansinio įnašo, skirto Belgijos, Vokietijos, Ispanijos, Prancūzijos, Italijos, Nyderlandų ir Jungtinės Karalystės Schmallenbergo viruso tyrimams
   (pranešta dokumentu Nr. C(2012) 4203)
   (Tekstas autentiškas tik olandų, anglų, prancūzų, vokiečių, italų ir ispanų kalbomis)
   (2012/349/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. gegužės 25 d. Tarybos sprendimą 2009/470/EB dėl išlaidų veterinarijos srityje (1), ypač į jo 23 straipsnį,
   kadangi:
   
               (1)
            
            
               pagal Finansinio reglamento 75 straipsnį ir Įgyvendinimo taisyklių 90 straipsnio 1 dalį įsipareigojimai dėl išlaidų iš Europos Sąjungos biudžeto yra grindžiami ankstesniu institucijos arba kitų institucijų, kurioms institucija yra perdavusi įgaliojimus, finansavimo sprendimu, kuriame išdėstomi pagrindiniai su biudžeto išlaidomis susijusių veiksmų elementai;
            
         
               (2)
            
            
               Schmallenbergo virusas yra naujas užkrečiamas atrajotojų patogenas, priklausantis, kaip manoma, Orthobunyavirus genties Bunyaviridae šeimos Simbu serogrupei. Apie šį naują patogeną žinoma labai nedaug, pagrindinės prielaidos ekstrapoliuojamos remiantis turimomis mokslinėmis žiniomis apie kitus Simbu serogrupės virusus;
            
         
               (3)
            
            
               Sąjungoje buvo izoliuoti tik keli Orthobunyavirus genties virusai (Tahyna virusas iš Kalifornijos serogrupės), bet dar niekada nebuvo izoliuotas Simbu serogrupei priklausantis virusas. Pirmą kartą Schmallenbergo virusas aptiktas Vokietijoje 2011 m. lapkričio mėn. mėginiuose, kurie 2011 m. vasarą ir rudenį buvo paimti iš sergančių gyvūnų. 2011 m. gruodžio mėn. buvo pranešta apie su viruso buvimu susijusius atvejus Nyderlanduose, kai buvo atsivesti apsigimę ėriukai. Vėliau iki 2012 m. kovo mėn. Belgijoje, Vokietijoje, Jungtinėje Karalystėje, Liuksemburge, Prancūzijoje, Italijoje ir Ispanijoje pranešta apie atvejus, kai jaunikliai buvo atsivesti negyvi ir kai jie turėjo apsigimimų. Schmallenbergo viruso buvimas buvo patvirtintas atlikus polimerazės grandininės reakcijos (PGR) tyrimus;
            
         
               (4)
            
            
               kadangi šis virusas buvo izoliuotas Sąjungoje pirmą kartą, dar nėra nustatyta suderintų Schmallenbergo viruso kontrolės ir pranešimo apie jį taisyklių;
            
         
               (5)
            
            
               neturima jokių veiksmingų diagnostinių priemonių, kuriomis būtų galima įvertinti, kaip šiuo metu yra išplitęs Schmallenbergo virusas ir koks jo poveikis gyvūnų sveikatai;
            
         
               (6)
            
            
               keletas prekybos partnerių ėmėsi laikinų apsaugos priemonių, įskaitant prekybos apribojimus, ir laukdami naujų mokslinių žinių, kad galėtų atnaujinti prekybą, paprašė papildomų garantijų dėl tam tikrų prekių;
            
         
               (7)
            
            
               2012 m. sausio 23 d. Žemės ūkio taryba paprašė Komisijos imtis veiksmų dėl šios naujos ligos;
            
         
               (8)
            
            
               2012 m. vasario 14 d. surengtame posėdyje Komisija, glaudžiai bendradarbiaudama su valstybėmis narėmis, nustatė prioritetus ir sritis, apie kurias turėtų būti gauta papildomos informacijos, prieš imantis rengti veterinarijos teisės aktus, skirtus šios naujos infekcijos problemai spręsti. Nurodytinos sritys: ligos sukėlimo mechanizmas (patogenezė), epidemiologija daugiausia dėmesio skiriant perdavimo būdams, gyvūnų šeimininkų grupė, užkrato pernešėjų (vektorių) ir rezervuarinių gyvūnų vaidmuo, patvirtinimas, kad šis virusas neturi zoonozinio potencialo, ligos diagnozavimo metodai, taikomi iš gyvūnų paimtiems mėginiams, ir šių metodų įteisinimas;
            
         
               (9)
            
            
               Belgija, Vokietija, Ispanija, Prancūzija, Italija, Nyderlandai ir Jungtinė Karalystė parengė mokslinių tyrimų, skirtų gauti informacijos apie minėtus su Schmallenbergo virusu susijusius aspektus, projektus ir 2012 m. kovo 5 d. juos pateikė Komisijai prašydamos ES finansinės paramos;
            
         
               (10)
            
            
               kai kuriuos mokslinius tyrimus pristatė keleto valstybių narių konsorciumas, tokiais atvejais aiškumo sumetimais vienas iš partnerių buvo įvardytas kaip konsorciumo koordinatorius, atsakingas už ryšius su Komisija ir techninių ataskaitų perdavimą;
            
         
               (11)
            
            
               pagal Sprendimo 2009/470/EB 22 straipsnį Sąjunga gali įgyvendinti arba padėti valstybėms narėms ar tarptautinėms organizacijoms įgyvendinti technines ir mokslines priemones, būtinas ES veterinarijos teisės aktams rengti ir švietimui arba mokymui veterinarijos srityje tobulinti;
            
         
               (12)
            
            
               Belgijos, Vokietijos, Ispanijos, Prancūzijos, Italijos, Nyderlandų ir Jungtinės Karalystės vykdomiems Schmallenbergo viruso tyrimams turėtų būti skirtas finansinis įnašas, nes jų rezultatai gali suteikti naujos informacijos apie pirmiau minėtus aspektus;
            
         
               (13)
            
            
               įvertinusi visus pasiūlymus Komisija atrinko tuos, kurie atitiko suderintus prioritetus. Atsižvelgiant į tyrimams parengti reikiamus išteklius ir būtinybę kuo greičiau imtis veiklos siekiant gauti rezultatus, tikslinga pradėti juos finansuoti nuo 2012 m. balandžio 1 d.;
            
         
               (14)
            
            
               pagal 2005 m. birželio 21 d. Tarybos reglamentą (EB) Nr. 1290/2005 dėl bendrosios žemės ūkio politikos finansavimo (2) veterinarijos priemonės turi būti finansuojamos iš Europos žemės ūkio garantijų fondo. Finansinės kontrolės tikslais turi būti taikomi to reglamento 9, 36 ir 37 straipsniai;
            
         
               (15)
            
            
               finansinio įnašo lėšos išmokamos tik tuo atveju, jei planuoti tyrimai buvo iš tikrųjų atlikti, o valdžios institucijos pateikė Komisijai visą būtiną informaciją;
            
         
               (16)
            
            
               šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   1.   Sąjunga suteikia Belgijai, Vokietijai, Ispanijai, Prancūzijai, Italijai, Nyderlandams ir Jungtinei Karalystei finansinę paramą Schmallenbergo viruso moksliniams tyrimams, kurie glaustai aprašyti I priede. Šis sprendimas yra finansavimo sprendimas, kaip apibrėžta Finansinio reglamento 75 straipsnyje.
   2.   Sąjungos finansiniu įnašu:
   
               a)
            
            
               padengiama 50 % tinkamų finansuoti išlaidų, kurias patiria visos 1 dalyje nurodytos valstybės narės 2012 m. balandžio 1 d.–2013 m. gruodžio 31 d. vykdydamos I priede išvardytus tyrimus, pagal II priede nurodytus biudžetus;
            
         
               b)
            
            
               neviršijant šių sumų:
               
                           i)
                        
                        
                           438 615 EUR Belgijai;
                        
                     
                           ii)
                        
                        
                           595 883 EUR Vokietijai;
                        
                     
                           iii)
                        
                        
                           146 590 EUR Ispanijai;
                        
                     
                           iv)
                        
                        
                           589 380 EUR Prancūzijai;
                        
                     
                           v)
                        
                        
                           124 120 EUR Italijai;
                        
                     
                           vi)
                        
                        
                           639 342 EUR Nyderlandams;
                        
                     
                           vii)
                        
                        
                           371 811 EUR Jungtinei Karalystei;
                        
                     
         
               c)
            
            
               Belgija, Vokietija, Ispanija, Prancūzija, Italija, Nyderlandai ir Jungtinė Karalystė arba tais atvejais, kai sudariusios konsorciumą mokslinius tyrimus atlieka daugiau nei viena valstybė narė, I priede nurodytos valstybės narės koordinatorės Komisijai pateikia:
               
                           —
                        
                        
                           kiekvieno projekto tarpinę techninę ataskaitą ne vėliau kaip 2013 m. kovo 31 d.,
                        
                     
                           —
                        
                        
                           kiekvieno projekto galutinę techninę ataskaitą ne vėliau kaip 2014 m. kovo 31 d.;
                        
                     
         
               d)
            
            
               Belgija, Vokietija, Ispanija, Prancūzija, Italija, Nyderlandai ir Jungtinė Karalystė Komisijai pateikia:
               
                           —
                        
                        
                           pagal IV priedą parengtos finansinės ataskaitos spausdintinę ir elektroninę versijas ne vėliau kaip 2014 m. kovo 31 d. Komisijos prašymu jai išsiunčiami patvirtinamieji dokumentai, kuriais įrodomos visos kompensavimo paraiškoje nurodytos išlaidos;
                        
                     
         
               e)
            
            
               Tyrimų rezultatai turi būti pateikti Komisijai, visoms valstybės narėms bei EFSA ir pristatyti Maisto grandinės ir gyvūnų sveikatos nuolatiniame komitete.
            
         2 straipsnis
   1.   Šiuo sprendimu nustatytas 2 905 741 EUR didžiausias bendras įnašas, kuris skirtas 1 straipsnio 1 dalyje nurodytos veiklos išlaidoms padengti ir finansuotinas pagal šią 2012 m. Europos Sąjungos bendrojo biudžeto eilutę:
   
               —
            
            
               biudžeto eilutė Nr. 17 04 02 01.
            
         2.   Išlaidos, susijusios su personalu, atsakingu už projektus, vartojimo reikmenimis, gyvūnų tyrimais, kelionės (kai vykstama į posėdžius) išlaidomis ir pridėtinėmis išlaidomis, turi neviršyti 1 straipsnyje nustatytų ribų ir turi būti tinkamos finansuoti pagal III priede nustatytas tinkamumo taisykles.
   3.   Sąjungos finansinė parama išmokama pateikus ir patvirtinus ataskaitas ir patvirtinamuosius dokumentus, nurodytus 1 straipsnio 2 dalies c ir d punktuose.
   3 straipsnis
   Šis sprendimas skirtas Belgijos Karalystei, Vokietijos Federacinei Respublikai, Ispanijos Karalystei, Prancūzijos Respublikai, Italijos Respublikai, Nyderlandų Karalystei ir Jungtinei Didžiosios Britanijos ir Šiaurės Airijos Karalystei.
   
      Priimta Briuselyje 2012 m. birželio 27 d.
      
         
            Komisijos vardu
         
         John DALLI
         
            Komisijos narys
         
      
   
   
      (1)  OL L 155, 2009 6 18, p. 30.
   
      (2)  OL L 209, 2005 8 11, p. 1.
   
      I PRIEDAS
      
         Techniniai ir moksliniai Schmallenbergo viruso (SBV) tyrimai, nurodyti 1 straipsnio 1 dalyje
      
      
         1 sritis.   Patogenezė
      
      
         Projektas Nr. 1.1
      
      Sukėlus vesiančių avių, ožkų ir galvijų eksperimentinę infekciją, nustatyti viruso patogeniškumą ir dinamiką embrionuose įvairiais gestacijos etapais.
      
                  —
               
               
                  Dalyvaujančios valstybės narės: Belgija, Vokietija, Prancūzija, Nyderlandai ir Jungtinė Karalystė.
                  Koordinatorė: Vokietija.
               
            
         Projektas Nr. 1.2
      
      Atlikus galvijų, avių ir ožkų jauniklių eksperimentinio infekavimo tyrimus, nustatyti viruso pirminės (ir galimos antrinės) replikacijos vietas ir virulentiškumą nevesiančiuose gyvūnuose.
      
                  —
               
               
                  Dalyvaujančios valstybės narės: Belgija, Vokietija, Prancūzija, Nyderlandai ir Jungtinė Karalystė.
                  Koordinatoriai: Nyderlandai (avys), Prancūzija (ožkos).
               
            
         Projektas Nr. 1.3
      
      Atlikus įvairių rūšių seropozityvių ir seronegatyvių gyvūnų eksperimentinio infekavimo tyrimus, ištirti, kaip formuojasi imunitetas nuo SBV.
      
                  —
               
               
                  Dalyvaujančios valstybės narės: Belgija, Vokietija, Prancūzija, Nyderlandai ir Jungtinė Karalystė.
                  Koordinatorė: Jungtinė Karalystė.
               
            Projektų Nr. 1.1, 1.2 ir 1.3 rezultatai
      Duomenys apie patogenezę, viremijos trukmę, inkubacijos periodą, Schmallenbergo viruso paplitimą, viruso eliminaciją ir galimą persistenciją, skirti naudoti atliekant gyvų gyvūnų tyrimus, kuriant vakcinas ir renkant tyrimams įteisinti reikalingas etalonines medžiagas.
      
         Projektas Nr. 1.4
      
      Ištirti turimus serologinius (galvijų ir avių) mėginius dėl SBV. Bus atliktas atvejo ir kontrolės tyrimas siekiant ištirti ligos klinikinį poveikį, viruso atsiradimo bei perdavimo rizikos veiksnius ir klinikinius požymius bandos lygiu.
      Rezultatai:
      dabartinio SBV ligos paplitimo galvijų ir avių populiacijoje lygio, SBV infekcijos klinikinių pasekmių ir viruso atsiradimo bei perdavimo rizikos veiksnių, gyvūnų sergamumo ir sergamumo ūkio lygiu aprašymas.
      
                  —
               
               
                  Dalyvaujanti valstybė narė: Belgija.
               
            
         Projektas Nr. 1.5
      
      Surinkti duomenis apie SBV, etaloninius duomenis apie persileidimą, atvejus, kai jaunikliai buvo atsivesti negyvi ir kai jie turėjo apsigimimų, ir kaupti epidemiologinių tyrimų (galvijų, avių ir ožkų atvejo / kontrolės tyrimo; šaltinio nustatymo tyrimo, serologinio paplitimo tyrimo, kontrolinių užkratui imlių gyvūnų tyrimo) rezultatus, skirtus naudoti atliekant tyrimų rezultatų metaanalizes.
      Rezultatai
      Duomenų apie Schmallenbergo viruso atvejus Vokietijoje ir kitose nukentėjusiose šalyse bendra epidemiologinė analizė (atliekama bendradarbiaujant su EFSA), įskaitant SBV poveikio populiacijų dinamikai, veisimo valdymui ir ekonomikai vertinimą. Bus nustatytas SBV infekcijos paplitimas bandos lygiu bei tarp bandų ir teritorinis pasiskirstymas įvairių jai imlių rūšių gyvūnų atveju. Patekimo į organizmą būdo, perdavimo būdų, epidemijos šaltinio ir jos raidos Vokietijoje analizė. Galimos sutapties su gyvūnų tankumu, bandų tankumu, klimato ir meteorologinėmis sąlygomis, geografinėmis ypatybėmis ir ekologiniais parametrais analizė.
      
                  —
               
               
                  Dalyvaujanti valstybė narė: Vokietija.
               
            
         Projektas 1.6
      
      Nustatyti klinikinius simptomus po SBV infekcijos, taip pat SBV atsiradimo ir paplitimo pieninių galvijų bandose ir avių populiacijoje galimos rizikos veiksnius.
      Rezultatai
      
                  1.
               
               
                  SBV infekcijos poveikio pieninių galvijų ir jų palikuonių sveikatai ir produktyvumui, viruso vertikaliojo perdavimo galimybių analizė. Nustatoma, kokia yra užkrėstų veršelių viremijos trukmė. Rekomendacijos dėl galimų kontrolės priemonių (pvz., ganyklų administravimas).
               
            
                  2.
               
               
                  Suaugusių užkrėstų avių (po pirminės SBV infekcijos) klinikinių požymių aprašymas ir kiekybinė analizė. Nustatoma, koks yra atsivestų ėriukų mirtingumo lygis ir ryšys tarp serologinio paplitimo ir klinikinių požymių pasireiškimo bandose. Nustatomi SBV atsiradimo ir paplitimo avių bandose galimos rizikos veiksniai. Tyrimu bus gauti etaloniniai duomenys apie SBV poveikį avių sveikatai ir produktyvumui ir apie rizikos veiksnius, susijusius su SBV atsiradimu, paplitimu ir poveikiu.
                  
                              —
                           
                           
                              Dalyvaujanti valstybė narė: Nyderlandai.
                           
                        
            
         2 sritis.   Epidemiologija
      
      
         Projektas 2.1
      
      Patikslinti arba atmesti horizontaliojo perdavimo galimybę bandant sukelti infekciją virulentiškiausiu virusu (kuris, pageidautina, nebuvo užaugintas naudojant ląstelių kultūrą).
      Rezultatai
      Nustatoma, ar yra perdavimo būdų, kai nedalyvauja užkrato pernešėjai (vektoriai).
      
                  —
               
               
                  Dalyvaujančios valstybės narės: Belgija, Vokietija, Nyderlandai ir Jungtinė Karalystė.
                  Koordinatorė: Jungtinė Karalystė.
               
            
         Projektas Nr. 2.2a
      
      Ištirti, kurių rūšių gyvūnai yra potencialūs SBV vektoriai, atliekant perspektyvinius ir retrospektyvinius tyrimus.
      Rezultatai
      Patvirtinama, kad keletas įtariamų gyvūnų iš nukentėjusių šalių yra SBV vektoriai ir kad jie gali veiksmingai perduoti virusą.
      
                  —
               
               
                  Dalyvaujančios valstybės narės: Belgija, Vokietija, Nyderlandai.
                  Koordinatorius: Nyderlandai.
               
            
         Projektas Nr. 2.2.b
      
      Atlikti užsikrėtimo, plitimo ir galimo perdavimo lygio eksperimentinį vertinimą kiekvienos vektorių grupės atveju.
      Rezultatai
      Epidemiologinis dažniausiai pasitaikančių rūšių mašalų ir uodų vaidmuo perduodant SBV ir užsikrėtimo, plitimo bei galimo perdavimo lygio vertinimas kiekvienos vektorių grupės atveju.
      
                  —
               
               
                  Dalyvaujančios valstybės narės: Ispanija, Prancūzija, Italija ir Jungtinė Karalystė.
                  Koordinatorė: Ispanija.
               
            
         Projektas Nr. 2.3
      
      Ištirti, ar SBV gali patekti į bulių spermą, ir ištirti, kokia yra viruso perdavimo embrionams rizika in vitro apvaisinimo procedūrų metu naudojant šaldytą spermą ir skerdyklose gautas neužkrėstas kiaušides.
      Rezultatai
      Patikima informacija apie SBV perdavimą per spermą ir embrionus.
      
                  —
               
               
                  Dalyvaujančios valstybės narės: Belgija, Vokietija, Prancūzija, Nyderlandai ir Jungtinė Karalystė.
                  Koordinatorius: Nyderlandai.
               
            
         Projektas Nr. 2.4
      
      Nustatyti kitų rūšių gyvūnų (kiaulių, triušių, pelių ar paukščių (viščiukų)) vaidmenį, susijusį su epidemiologiniais SBV aspektais.
      Rezultatai
      Įvardijami kitų rūšių gyvūnai, kurie yra imlūs Schmallenbergo virusui.
      
                  —
               
               
                  Dalyvaujančios valstybės narės: Belgija, Vokietija, Nyderlandai ir Jungtinė Karalystė.
                  Koordinatorė: Belgija.
               
            
         Projektas Nr. 2.5
      
      Nustatyti laukinių gyvūnų (elnių, šernų ir t. t.) vaidmenį, susijusį su epidemiologiniais SBV aspektais.
      Rezultatai
      Išsiaiškinama, ar virusu gali užsikrėsti laukiniai gyvūnai ir koks galėtų būti laukinių gyvūnų vaidmuo, susijęs su epidemiologiniais viruso aspektais.
      
                  —
               
               
                  Dalyvaujančios valstybės narės: Vokietija, Nyderlandai ir Jungtinė Karalystė.
                  Koordinatorė: Jungtinė Karalystė.
               
            
         3 sritis.   Diagnostika
      
      
         Projektas Nr. 3.1
      
      Sukurti specifinius SBV monokloninius antikūnus, skirtus kurti ir įvertinti konkurencinę ar blokuojančią imunofermentinę analizę (ELISA), atliekamą specifiniams SBV antikūnams serume aptikti.
      Rezultatai
      Sukuriama diagnostinė analizė, leidžianti aptikti specifinius SBV antikūnus.
      
                  —
               
               
                  Dalyvaujančios valstybės narės: Prancūzija ir Jungtinė Karalystė.
                  Koordinatorė: Jungtinė Karalystė.
               
            
         Projektas Nr. 3.2
      
      Suderinti skirtingų RT-PCR metodų, naudojamų aptikti SBV, įteisinimo tvarką.
      Rezultatai
      Bendrasis protokolas ir molekulinių bei serologinių diagnostikos priemonių įteisinimo būtiniausi kriterijai, dalyvaujant privačiam sektoriui.
      
                  —
               
               
                  Dalyvaujančios valstybės narės: Belgija, Vokietija, Prancūzija, Nyderlandai ir Jungtinė Karalystė.
                  Koordinatorė: Vokietija.
               
            
   
      II PRIEDAS
      
         Kiekvieno projekto biudžetas (EUR)
      
      
         1 sritis.   Patogenezė
      
      
         Projektai Nr. 1.1, 1.2 ir 1.3
      
      
                  Punktas
               
               
                  Išlaidų kategorija
               
               
                  Belgija
               
               
                  Vokietija
               
               
                  Prancūzija
               
               
                  Nyderlandai
               
               
                  Jungtinė Karalystė
               
               
                  Iš viso
               
            
                  1
               
               
                  Darbuotojai
               
               
                  70 000
               
               
                  235 200
               
               
                  119 012
               
               
                  111 010
               
               
                  105 356
               
               
                  640 578
               
            
                  2
               
               
                  Vartojimo reikmenys
               
               
                  40 000
               
               
                  78 800
               
               
                  104 300
               
               
                  19 000
               
               
                  50 007
               
               
                  292 107
               
            
                  3
               
               
                  Gyvūnų tyrimai
               
               
                  140 000
               
               
                  98 000
               
               
                  112 000
               
               
                  127 147
               
               
                  86 708
               
               
                  563 855
               
            
                  4
               
               
                  Kelionės (kai vykstama į posėdžius) išlaidos
               
               
                  0
               
               
                  3 000
               
               
                  8 200
               
               
                  0
               
               
                  7 076
               
               
                  18 276
               
            
                  5
               
               
                  Pridėtinės išlaidos (7 %)
               
               
                  17 500
               
               
                  29 050
               
               
                  24 046
               
               
                  18 001
               
               
                  17 440
               
               
                  106 037
               
            
                   
               
               
                  Iš viso
               
               
                  267 500
               
               
                  444 050
               
               
                  367 558
               
               
                  275 158
               
               
                  266 587
               
               
                  1 620 853
               
            
         
      
         Projektas Nr. 1.4
      
      
                  Punktas
               
               
                  Išlaidų kategorija
               
               
                  Belgija
               
            
                  1
               
               
                  Darbuotojai
               
               
                  125 347
               
            
                  2
               
               
                  Vartojimo reikmenys
               
               
                  90 000
               
            
                  3
               
               
                  Gyvūnų tyrimai
               
               
                  0
               
            
                  4
               
               
                  Kelionės (kai vykstama į posėdžius) išlaidos
               
               
                  0
               
            
                  5
               
               
                  Pridėtinės išlaidos (7 %)
               
               
                  15 074
               
            
                   
               
               
                  Iš viso
               
               
                  230 421
               
            
         
      
         Projektas Nr. 1.5
      
      
                  Punktas
               
               
                  Išlaidų kategorija
               
               
                  Vokietija
               
            
                  1
               
               
                  Darbuotojai
               
               
                  121 950
               
            
                  2
               
               
                  Vartojimo reikmenys
               
               
                  100 850
               
            
                  3
               
               
                  Gyvūnų tyrimai
               
               
                   
               
            
                  4
               
               
                  Kelionės (kai vykstama į posėdžius) išlaidos
               
               
                  6 000
               
            
                  5
               
               
                  Pridėtinės išlaidos (7 %)
               
               
                  16 016
               
            
                   
               
               
                  Iš viso
               
               
                  244 816
               
            
         
      
         Projektas Nr. 1.6
      
      
                  Punktas
               
               
                  Išlaidų kategorija
               
               
                  Nyderlandai
               
            
                  1
               
               
                  Darbuotojai
               
               
                  279 005
               
            
                  2
               
               
                  Vartojimo reikmenys
               
               
                  77 500
               
            
                  3
               
               
                  Gyvūnų tyrimai
               
               
                  180 212
               
            
                  4
               
               
                  Kelionės (kai vykstama į posėdžius) išlaidos
               
               
                  28 500
               
            
                  5
               
               
                  Pridėtinės išlaidos (7 %)
               
               
                  39 565
               
            
                   
               
               
                  Iš viso
               
               
                  604 782
               
            
         2 sritis.   Epidemiologija
      
      
         Projektai Nr. 2.1, 2.2.a, 2.3, 2.4 ir 2.5
      
      
                  Punktas
               
               
                  Išlaidų kategorija
               
               
                  Belgija
                  (išskyrus Nr. 2.5)
               
               
                  Vokietija
               
               
                  Prancūzija
                  (išskyrus Nr. 2.2.a, 2.4 ir 2.5)
               
               
                  Nyderlandai
               
               
                  Jungtinė Karalystė
                  (išskyrus Nr. 2.2.a)
               
               
                  Iš viso
               
            
                  1
               
               
                  Darbuotojai
               
               
                  139 937
               
               
                  255 150
               
               
                  30 000
               
               
                  250 865
               
               
                  127 807
               
               
                  803 759
               
            
                  2
               
               
                  Vartojimo reikmenys
               
               
                  173 200
               
               
                  160 850
               
               
                  120 000
               
               
                  33 108
               
               
                  41 653
               
               
                  528 811
               
            
                  3
               
               
                  Gyvūnų tyrimai
               
               
                  14 576
               
               
                  18 000
               
               
                  0
               
               
                  49 520
               
               
                  6 746
               
               
                  88 843
               
            
                  4
               
               
                  Kelionės (kai vykstama į posėdžius) išlaidos
               
               
                  0
               
               
                  6 000
               
               
                  0
               
               
                  8 900
               
               
                  9 435
               
               
                  24 335
               
            
                  5
               
               
                  Pridėtinės išlaidos (7 %)
               
               
                  22 940
               
               
                  30 800
               
               
                  10 500
               
               
                  23 968
               
               
                  12 955
               
               
                  101 202
               
            
                   
               
               
                  Iš viso
               
               
                  350 653
               
               
                  470 800
               
               
                  160 500
               
               
                  366 361
               
               
                  198 636
               
               
                  1 546 950
               
            
         
      
         Projektas Nr. 2.2.b
      
      
                  Punktas
               
               
                  Išlaidų kategorija
               
               
                  Ispanija
               
               
                  Prancūzija
               
               
                  Italija
               
               
                  Jungtinė Karalystė
               
               
                  Iš viso
               
            
                  1
               
               
                  Darbuotojai
               
               
                  175 000
               
               
                  373 220
               
               
                  170 000
               
               
                  72 305
               
               
                  790 525
               
            
                  2
               
               
                  Vartojimo reikmenys
               
               
                  93 000
               
               
                  115 000
               
               
                  56 000
               
               
                  36 000
               
               
                  3 000 000
               
            
                  3
               
               
                  Gyvūnų tyrimai
               
               
                  0
               
               
                  0
               
               
                  0
               
               
                  0
               
               
                  0
               
            
                  4
               
               
                  Kelionės (kai vykstama į posėdžius) išlaidos
               
               
                  6 000
               
               
                  16 500
               
               
                  6 000
               
               
                  4 800
               
               
                  33 300
               
            
                  5
               
               
                  Pridėtinės išlaidos (7 %)
               
               
                  19 180
               
               
                  35 330
               
               
                  16 240
               
               
                  7 917
               
               
                  78 667
               
            
                   
               
               
                  Iš viso
               
               
                  293 180
               
               
                  540 050
               
               
                  248 240
               
               
                  121 022
               
               
                  1 202 492
               
            
         3 sritis.   Diagnostika
      
      
         Projektai Nr. 3.1 ir 3.2
      
      
                  Punktas
               
               
                  Išlaidų kategorija
               
               
                  Belgija
                  (išskyrus Nr. 3.1)
               
               
                  Vokietija
                  (išskyrus Nr. 3.1)
               
               
                  Prancūzija
               
               
                  Nyderlandai
                  (išskyrus Nr. 3.1)
               
               
                  Jungtinė Karalystė
               
               
                  Iš viso
               
            
                  1
               
               
                  Darbuotojai
               
               
                  17 281
               
               
                  12 800
               
               
                  68 413
               
               
                  8 575
               
               
                  114 398
               
               
                  221 467
               
            
                  2
               
               
                  Vartojimo reikmenys
               
               
                  9 000
               
               
                  16 200
               
               
                  30 000
               
               
                  6 150
               
               
                  28 224
               
               
                  89 574
               
            
                  3
               
               
                  Gyvūnų tyrimai
               
               
                   
               
               
                   
               
               
                   
               
               
                  3 040
               
               
                   
               
               
                  3 040
               
            
                  4
               
               
                  Kelionės (kai vykstama į posėdžius) išlaidos
               
               
                  500
               
               
                  1 000
               
               
                  5 000
               
               
                   
               
               
                  4 459
               
               
                  10 959
               
            
                  5
               
               
                  Pridėtinės išlaidos (7 %)
               
               
                  1 875
               
               
                  2 100
               
               
                  7 239
               
               
                  1 244
               
               
                  10 296
               
               
                  22 754
               
            
                   
               
               
                  Iš viso
               
               
                  28 656
               
               
                  32 100
               
               
                  110 652
               
               
                  19 009
               
               
                  157 377
               
               
                  347 794
               
            
         
      Koordinavimas
      
                  Punktas
               
               
                  Išlaidų kategorija
               
               
                  Nyderlandai
               
            
                  1
               
               
                  Darbuotojai
               
               
                  10 000
               
            
                  2
               
               
                  Kelionės (kai vykstama į posėdžius) išlaidos
               
               
                  2 500
               
            
                  5
               
               
                  Pridėtinės išlaidos (7 %)
               
               
                  875
               
            
                   
               
               
                  Iš viso
               
               
                  13 375
               
            
   
      III PRIEDAS
      
         Tinkamumo taisyklės
      
      1.   Darbuotojai
      
      Personalo išlaidos apima tik faktines jam priskiriamas darbo sąnaudas (darbo užmokestis, atlyginimas, socialinio draudimo mokesčiai ir su pensijomis susiję mokesčiai), susidariusias įgyvendinant tyrimą. Šiuo tikslu pildomi mėnesiniai darbo laiko apskaitos žiniaraščiai.
      Dienos suma apskaičiuojama laikant, kad metuose yra 220 darbo dienų.
      2.   Vartojimo reikmenys
      
      Kompensuojamos faktinės išlaidos, patirtos vykdant laboratorinius tyrimus:
      
                  —
               
               
                  tyrimų rinkinių, reagentų ir visų nustatytų vartojimo reikmenų, naudojamų laboratoriniams tyrimams atlikti, įsigijimo išlaidos.
               
            3.   Gyvūnų tyrimai
      
      Kompensuojamos šios faktinės išlaidos:
      
                  —
               
               
                  gyvūnų pirkimas rinkos vertės kaina,
               
            
                  —
               
               
                  transportavimas į laboratorijas, laikymas ir šėrimas,
               
            
                  —
               
               
                  eksperimentams panaudotų gyvūnų utilizavimas.
               
            Visos kitos administracinės ir sekretorių paslaugų išlaidos priskiriamos prie pridėtinių išlaidų.
      4.   Posėdžiai (kelionės išlaidos)
      
      Kelionės ir apsistojimo viešbučiuose išlaidos, patirtos dėl darbuotojų dalyvavimo su tyrimais susijusiuose posėdžiuose, yra tinkamos finansuoti, jeigu atitinka Komisijos įgyvendinimo reglamento (ES) Nr. 926/2011 (1) IV priede nustatytas taisykles.
      5.   Pridėtinės išlaidos
      
      Gali būti prašoma fiksuoto dydžio kompensacijos, kuri sudaro 7 % faktinių tinkamų finansuoti išlaidų, apskaičiuotų pagal visas 1–4 punktuose išvardytas tiesiogines išlaidas.
      6.   Valstybių narių pateiktos išlaidos, dėl kurių prašoma Sąjungos skirti finansinę įmoką, nurodomos EUR ir į jas neįtraukiamas pridėtinės vertės mokestis ir visi kiti mokesčiai.
      7.   Valstybės narės gali patikslinti II priede nurodytus biudžeto projektus perkeldamos finansuoti tinkamas išlaidas iš vienos kategorijos į kitą, su sąlyga, kad išlaidų patikslinimas neturi įtakos tyrimo įgyvendinimui, ir neviršijant vienam projektui skirtų bendrų finansuoti tinkamų išlaidų. Valstybės narės pateikia Komisijai raštišką prašymą, kad leistų padidinti vienos iš biudžeto kategorijų išlaidas daugiau kaip 20 %.
      
         (1)  OL L 241, 2011 9 17, p. 2.
   
   
      IV PRIEDAS
      
         Finansinė ataskaita
      
      Valstybė narė:
      Projekto numeris ir pavadinimas:
      Bendros projekto išlaidos (faktinės išlaidos, be PVM)
      
                  Punktas
               
               
                   
               
               
                  Darbuotojų kategorija
               
               
                  Dienų skaičius
               
               
                  Dienos suma
               
               
                  Iš viso
               
            
                  1
               
               
                  Darbuotojai
               
               
                   
               
               
                   
               
               
                   
               
               
                   
               
            
         
      
                  2
               
               
                  Vartojimo reikmenys
               
               
                   
               
            
                  3
               
               
                  Gyvūnų tyrimai
               
               
                   
               
            
                  4
               
               
                  Kelionės (kai vykstama į posėdžius) išlaidos
               
               
                   
               
            
                  5
               
               
                  Pridėtinės išlaidos (ne daugiau kaip 7 % visų išlaidų)
               
               
                   
               
            
                  IŠ VISO
               
               
                   
               
            Paramos gavėjo patvirtinimas
      Patvirtiname, kad:
      
                  —
               
               
                  pirmiau nurodytos išlaidos buvo patirtos vykdant nustatytas užduotis,
               
            
                  —
               
               
                  šios išlaidos buvo faktiškai patirtos, jos yra tiksliai užfiksuotos apskaitoje ir yra tinkamos finansuoti pagal Komisijos įgyvendinimo sprendimo 2012/349/ES (1) nuostatas,
               
            
                  —
               
               
                  visi patvirtinamieji dokumentai, kuriais pagrįstos šios išlaidos, yra saugomi patikros tikslais,
               
            
                  —
               
               
                  šiame sprendime nurodytiems projektams nebuvo prašoma kito Sąjungos įnašo.
               
            Data:
      Atsakingo finansų srities pareigūno vardas, pavardė ir parašas:
      
         (1)  OL L 173, 2012 7 3, p. 12.